Nordtrafikk

Nordtrafikk er et transportselskap som driver godstransport i Nordland og Finnmark. Selskapet har hovedkontor på Sortland.

Nordtrafikk-konsernet består i dag av følgende datterselskap: Nordtrafikk AS, Nordtrafikk Cargo AS, Transportsørvis AS, Velo Varetaxi AS, Thors Varetransport AS, NT Cargo Lofoten AS

 Historie 
Nordtrafikk ble stiftet i 1936 under navnet A/L Langøya Biltrafikk. Alt i 1938 ble navnet endret til A/L Vesterålens Bilruter. Seinere ble også ferjetrafikken i området overtatt av selskapet, og i 1954 ble navnet endret til Vesterålens Trafikklag AS. I 1988 fikk morselskapet navnet Nordtrafikk AS.

Nordtrafikk drev tidligere også buss-, ferge- og lokalbåttrafikk i datterselskapene Nordtrafikk Buss AS og Nordtrafikk Maritim AS, men disse selskapene ble i oktober 2006 solgt til Veolia Transport Norge. Våren 2007 ble virksomhetene i de to selskapene fusjonert med Finnmark Fylkesrederi og Ruteselskap og Helgelandske til Veolia Transport Nord. Veolia bestemte at bussdriften i Nordland skulle drives under markedsnavnet Vestfjord Buss, mens bussdriften i Troms skulle drives under markedsnavnet Hålogaland Buss. Den maritime delen av selskapet i Nordland skulle drives under markedsnavnet Helgelandske.Vesterålen Online: Nordtrafikk blir "Vestfjord buss" Markedsnavnene ble etter noen år gradvis tatt ut av bruk.

Datterselskapet Nordtrafikk Cargo AS ble kjøpt opp av Nor-Express AS i 2015, som i løpet av 2018 ble en del av en større sammenslåing med transportselskapene Transportsørvis AS, Velo Varetaxi AS, Nor-Express AS og Nordtrafikk Cargo. Styret bestemte seg i begynnelsen av 2019 å endre navn på morsselskapet til Nordtrafikk AS. 

Nordtrafikk AS er eiet av privatpersonene Steinar Hansen, John Hansen, Jørgen Sollie, Tom R. Nilsen og Sylvi Adolfsen. Alle med bosted og hovedsete på Sortland. 

 Bedriftsovertakelser 
 1990 Boldevins Bilruter AS, Nordland (buss- og godstrafikk)
 1996 Harstad Oppland Rutebil AS, Troms (busstrafikk)
 1997 Nordland Ambulanse AS, Nordland (ambulansetrafikk)
 1999 AS Lofoten Trafikklag, Nordland (buss-, ferge- og godstrafikk)
 2000 TB-Invest AS / Trysilbussen AS, Hedmark (buss- og godstrafikk)
 2001 Ambunor AS, Finnmark (ambulansetrafikk)
2015 Nordtrafikk Cargo AS blir en del av Nor-Express AS
2019 Nordtrafikk AS fusjonerer med Velo Varetaxi AS, Transportsørvis AS, Nor-Express AS, Nordtrafikk Cargo AS. 
2019 Thors Varetransport AS 
2019 NT Cargo Lofoten AS 

 Ledelse 
Ole Lund Riber var konsernsjef fra 1987 til selskapet ble solgt. Før ´87 var Ole Lund Riber soussjef i Nordtrafikks forløper Vesterålen Trafikklag.– Ole Lund Ribers hjemmeside 

Nordtrafikk AS er ledet av trioen Steinar Hansen, Jørgen Sollie og Tom Rainer Nilsen. John Hansen er styrets leder (2019).  

 Referanser 

https://www.vol.no/nyheter/sortland/2019/01/23/Kj%C3%A6rt-transportnavn-vekkes-til-livet-igjen-18297530.ece

 Litteratur 
 Svanberg, E. (1990). Langs vei og lei i Nordland : samferdsel i Nordland gjennom 3000 år. Bodø: Nordland fylkeskommune.

Kategori:Kollektivtransport i Nordland
Kategori:Kollektivtransport i Troms
Kategori:Kollektivtransport i Finnmark
Kategori:Næringsliv i Nordland
Kategori:Næringsliv i Sortland
Kategori:Tidligere norske busselskaper
Kategori:Norske logistikkselskaper

Kategori:Etableringer i 1936
Kategori:Nordlands samferdselshistorie
Kategori:Finnmarks samferdselshistorie